kardosdrur/scandi-wiki huggingface dataset:
Roning under sommer-OL 2008 - Dobbeltfirer kvinder



Konkurrencen i dobbeltfirer for kvinder er en af disciplinerne ved roning under Sommer-OL 2008 og bliver afholdt fra 10. til 17. august på Shunyi olympiske ro- og kajakstadion.

Indledende heats 
Kvalifikationsregler:
 1 går videre til finale A (FA)
 2+ går videre til opsamlingsheat (O)

1. heat

2. heat

Opsamlingsheat 
Kvalifikationsregler:
 1-4 går videre til finale A (FA)
 5+ går videre til finale B (FB)

Finaler

Finale B

Finale A 

Dobbeltfirer kvinder
Kvindesport under OL
Carmelo Anthony

Carmelo Kiyan Anthony (født 29. maj 1984, i New York City, New York, USA) er en amerikansk basketballspiller, der spiller som small forward i NBA-klubben Los Angeles Lakers. Anthony kom ind i ligaen i 2003 og har tidligere spillet for Denver Nuggets og New York Knicks. Anthony er blevet udtaget til ligaens All-Star kamp 10 gange mellem 2007 og 2017. Carmelo Anthony var desuden NBA rekordholder af flest point lavet i samme quarter med 33 point mod Minnesota Timberwolves tilbage i 2008, indtil Klay Thompson i 2015 overgik den med 37 points i et quarter mod Sacramento Kings.

Landshold 
Anthony repræsenterede i 2004 det amerikanske landshold ved OL i Athen, hvor holdet vandt bronzemedaljer. Desuden var han en del af truppen ved OL 2008 i Beijing.

Eksterne henvisninger 

 

Basketballspillere fra USA
Personer fra New York
Basketballspillere ved sommer-OL 2004
Basketballspillere ved sommer-OL 2008
Basketballspillere ved sommer-OL 2012
Basketballspillere ved sommer-OL 2016
Olympiske mestre fra USA
Olympiske bronzemedaljevindere fra USA
Medaljevindere ved sommer-OL 2004
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Nicolás Almagro

Nicolás Almagro Sanchez Rolle (født 21. august 1985 i Murcia, Spanien) er en spansk tennisspiller, der blev professionel i 2003. Han har igennem sin karriere (pr. august 2010) vundet syv singletitler, og hans højeste placering på ATP's verdensrangliste er en 11. plads, som han opnåede i juli 2008.

Grand Slam 
Almagros bedste resultat i Grand Slam-sammenhæng er kommet ved French Open, hvor han både i 2008 og 2010 nåede frem til kvartfinalerne.

Eksterne henvisninger 

Tennisspillere fra Spanien
Personer fra Murcia
Gilles Simon

Gilles Simon (født 27. december 1984 i Nice, Frankrig) er en fransk tennisspiller, der blev professionel i 2002. Han har igennem sin karriere (pr. september 2010) vundet seks singletitler, og hans højeste placering på ATP's verdensrangliste er en 6. plads, som han opnåede i januar 2009.

Grand Slam 
Simons bedste resultat i Grand Slam-sammenhæng kom ved Australian Open 2009, hvor han nåede frem til kvartfinalen, hvor han dog tabte til den senere vinder Rafael Nadal.

Eksterne henvisninger 

 

Tennisspillere fra Frankrig
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Tennisspillere ved sommer-OL 2020
Juan Mónaco

Juan Mónaco (født 29. marts 1984 i Tandil, Argentina) er en tidligere argentinsk tennisspiller, der blev professionel i 2002. Han har igennem sin karriere vundet 9 single- og 3 doubletitler, og hans højeste placering på ATP's verdensrangliste er en 10. plads, som han opnåede i juli 2012. Han valgte at indstille karrieren i 2017, blot to år efter, at han vandt en double-titel med Rafael Nadal i Doha i 2015.

Grand Slam 
Mónacos bedste Grand Slam-resultater i singlerækkerne blev opnået i 2007, hvor han nåede frem til 4. runde ved både French Open og US Open. En bedrift han gentog i henholdsvis 2012 (French Open) og 2011 (US Open).

Eksterne henvisninger 

 

Tennisspillere fra Argentina
Deltagere for Argentina ved sommer-OL 2016
Deltagere ved sommer-OL 2008
Deltagere ved sommer-OL 2012
Isaac Hayes

Isaac Lee Hayes, Jr. (20. august 1942 – 10. august 2008) var en amerikansk soul- og funk-sanger, musiker, komponist og skuespiller.

Hayes var en af de drivende kræfter bag southern soul pladeselskabet Stax Records, hvor han arbejdede både som fungerende sangskriver og producer med kompagnonen David Porter i midten af 1960'erne. I de sene 1960'ere, begyndte Hayes at udgive sine egne plader, og udgav sådanne pladesuccesser som Hot Buttered Soul (1969) og Black Moses  (1971) som den førende kunstner på Stax.

Ved siden af hans virke indenfor populærmusikken arbejdede Hayes også som filmmusiker. Hans bedst kendte arbejde indenfor denne genre var hans soundtrack til blaxploitation filmen Shaft, som skaffede ham en Oscar for bedste film soundtrack og to Grammy Award's. Han fik senere en tredje Grammy for albummet Black Moses.

I perioden 1997 til 2006 lagde han stemme til karakteren "Chef" i tegnefilmsserien South Park.

Eksterne henvisninger 
 

Musikere fra USA
Skuespillere fra USA
Anneke von der Lippe

Anneke von der Lippe (født 22. juli 1964 i Oslo, Norge) er en norsk skuespiller.

Lippe er uddannet fra Statens teaterhøgskole i 1988 og har siden været tilknyttet Det Norske Teatret og Nationaltheatret. Hun debuterede på film i den norsk-dansk-svensk-islandske Krigernes Hjerte fra 1992, og medvirkede i 1995 i danske Henning Carlsens film Pan. 

Hun er mest kendt for sin rolle i Nils Malmros-filmen Barbara, for hvilken hun modtog Bodilprisen for bedste kvindelige birolle i 1996.

Hun blev som den første norske skuespiller nomineret til en Emmy i 2005 og vandt, som den første norske skuespillerinde, samme pris i 2015.

Filmografi og teater

Teater (udvalg) 
 1991: Ragnhild i Medmenneske af Olav Duun
 1993: Olga i Tre søstre af Anton Tjekhov
 1996: Molly Sweeney i Molly Sweeney af Brian Friel
 1999: Nora i Et dukkehjem af Henrik Ibsen
 2002: Gwendolen Fairfax i Hvem er Earnest? af Oscar Wilde

Film og tv 
 1989: Deadline (tv-serie)
 1992: Krigerens hjerte (film)
 1992: Flaggermusvinger (film)
 1992: Peer Gynt (miniserie)
 1994: Over stork og stein (film)
 1995: Søttitalls-kameratene (tv-serie)
 1995: Pan (film)
 1996: Syndig sommer (film)
 1997: Barbara (film)
 1998: Nini (tv-serie)
 1998: Bare skyer beveger stjernene (film)
 1999: Flugten fra Jante (film)
 2001: Lime (film)
 2002: Sejer – Djevelen holder lyset (tv-serie)
 2004: Far og sønn (tv-serie)
 2005: Ved kongens bord (miniserie)
 2006: Trigger (film)
 2007: Torpedo (miniserie)
 2007: Lønsj (film)
 2008: Ulvenatten (film)
 2008: de usynlige (film)
 2008: De gales hus (film)
 2011: Pax (film)
 2013: Øyevitne (tv-serie)

Eksterne henvisninger 
 

Skuespillere fra Norge
Bodilprisen for bedste kvindelige birolle
Emmy-vindere
Personer fra Oslo
Maria Stokholm

Maria Stokholm (født 28. juni 1971) er en dansk skuespiller.

Stokholm er uddannet fra Statens Teaterskole i 1996 og har bl.a. været tilknyttet Aarhus Teater, Odense Teater og Aalborg Teater.

Udvalgt filmografi 
 Nattens engel (1998)
 Klinkevals (1999)
 Dommeren (2005)
 Headhunter (2009)

Tv-serier 
 Strisser på Samsø (1997-1998)
 Rejseholdet (2000-2003)
 Skjulte spor (2000-2001)
 Den serbiske dansker (2001)
 Forsvar (2003)
 Anna Pihl (2006-2007)
 2900 Happiness (2007)
 Klovn (2008)

Referencer

Eksterne henvisninger 
 

Skuespillere fra Danmark
Varme hænder

Varme hænder er et udtryk, der for alvor vandt indpas i forbindelse med overenskomstforhandlingerne og de senere strejker i 2008.

Udtrykket refererer til, at der ifølge de faglige organisationer var brug for flere pædagoger, social- og sundhedsassistenter og andet omsorgspersonale på det offentlige arbejdsmarked.

Varme hænder blev kåret til Årets Udtryk 2007 af tidsskriftet Mål og Mæle.

Ord og vendinger
Karoline Munksnæs

Karoline Munksnæs (født 5. december 1978) er en dansk skuespiller.

Munksnæs er uddannet fra Skuespillerskolen ved Aarhus Teater i 2003.

Filmografi 
 Klinkevals (1999)
 Anna Pihl (tv-serie, 2006-2007)
 Kristian (tv-serie) – birolle som Helle
 Hr. Peabody & Sherman - stemme til Patty Peterson (2014)
 Popples - Bubbles

Sange 
 Der sidder en fugl og larmer
 I modsat retning
 Jeg savner dig (på den gode måde)
 Det holder op

Eksterne henvisninger 
 

Skuespillere fra Danmark
Søren Vejby

Søren Vejby (født 16. april 1974 i Roskilde) er en dansk skuespiller og forfatter.

Vejby er uddannet fra Statens Teaterskole i 2002. Søren Vejby er desuden yoga-instruktør.

Han er gift og har datteren Vigga Kamille samt sønnen Georg.

Film 
 Alle for én (2011)
 Team Albert (2018)

Tv-serier 
 Ørnen (2004)
 Anna Pihl (2006-2007)
 Forbrydelsen (2007)
 Sommer (2008)
 Livvagterne (2009)
 Min fars krig (2020)

Dokumentarer 
 Kokainens Pris, DR (2015)

Eksterne henvisninger 
 Officiel hjemmeside
 

Skuespillere fra Danmark
Besættelsesmuseet (Riga)

Besættelsesmuseet () er et museum i Riga, der viser historien om Sovjetunionen og Tysklands besættelse af Letland. 

Museet ligger midt i den gamle bydel i Riga, overfor Sorthovedernes Hus. Bygningen er bygget som museum i sovjetisk arkitektur stil. Der er en vis uenighed om, hvorvidt bygningen bør blive stående som den er, som et minde om sovjettiden, eller om den bør rives ned og erstattes af en bygning, som passer mere til de historiske omgivelser.

Baggrundshistorie 
Letland havde 60 års besættelse og en næsten lige så lang periode som sovjetrepublik bag sig, da landet igen blev selvstændigt den 4. maj 1990. 15. juni 1940 blev det selvstændige Letland okkuperet af Sovjetunionen og gjort til sovjetrepublik, Lettiske SSR. Præsidenten Kārlis Ulmanis blev deporteret først til Stavropol i Russiske SFSR og derefter till Gulag i Krasnovodsk i Turkmenske SSR, hvor han døde af dysenteri i 1942. Flere af regeringsmedlemmerne led samme skæbne. Et års tid senere blev Letland besat af Tyskland. Den tyske besættelse betød, at en stor del af Letlands jøder blev deporteret og henrettet. I efteråret 1944 generobrede Sovjetunionen Letland fra den tyske besættelsesmagt. 

Mange letter blev deporteret til Gulag efter krigen. 25. marts 1949 var den store deportationsdag.

Se også
Sovjetunionens besættelse af de baltiske lande

Eksterne henvisninger 

Besættelsesmuseets hjemmeside   
Музей оккупации Латвии  

Museer i Riga
Museer etableret i 1993
Læbælte (privilegium)

Læbælte betegnede de områder omkring en købstad, som i forbindelse med næringsfrihedens indførelse i Danmark i 1857 fik forbud mod visse former for handel og håndværk, som dermed fortsat var forbeholdt købstaden eller handelspladsen. Restriktionen blev ophævet i 1920.

Kilder

Eksterne henvisninger 
By og opland (Dansk Center for byhistorie)

Danmarks økonomiske historie
Båndstøj

Båndstøj er højfrekvent støj, man hører på analoge magnetiske båndoptagelser. Årsagen til dette er størrelsen på de magnetiske partikler, som belægningen på båndet består af. Støjen kan reduceres ved at anvende mindre magnetiske partikler på båndet (vælge anden båndtype), eller ved at forøge arealet af bånd pr tidsenhed under en optagelse (højere hastighed eller bredere bånd).

Forskellige støjreducerende teknikker så som Dolby NR og DBX kan anvendes til at mindske støjen.

Båndoptagelse
Tadsjikistans flag

Tadjikistans nationalflag består af tre vandrette striber. Den øverste er rød, denne farve står for landets revolution, eller den nationale enhed. Striben i midten er hvid, hvilket symboliserer renhed eller landets bomuldsressourcer. Denne stribe er en halv gang bredere end de to andre. Den nederste af striberne er grøn, for retfærdighed, eller landets rige natur. Disse farver er de traditionelle islamiske symboler. 
Kronen i midten, omgivet af syv stjerner går igen på landtets nationalvåben.
Forholdet er 1:2.

Flag
Flag fra Asien
Nationale flag
Svipdag

Svipdag er helten i to nordiske eddadigte; Grógaldr og Fjölsvinnsmál. De to digte kaldes samlet Svipdagsmál. En figur af samme navn optræder også som helt og bersærker i tilknytning til sagnkredsen omkring Skjoldungerne; fortællingerne om dem stammer fra et geografisk stort område og langt tidsrum. Svipdag optræder i forbindelse med konflikten mellem Rolf Krake og hans stedfar, den svenske konge Adils. I Rolf Krakes saga hedder det, at helten Svipdag først kæmper for kong Adils i Uppsala, for siden at gå i Rolf Krakes tjeneste..

Derudover nævnes en person ved navn Svipdag i Heimskringla, og i Gesta Danorum som en af Hugleiks mænd (her måtte han kæmpe mod sin ven Geigad), og som én af kong Hadings bersærkere. Hvorvidt der findes nogen forbindelse mellem de forskellige figurer af samme navn, er imidlertid usikkert.

Svipdagskvadet 
I første del af fortællingen bliver Svipdag pålagt en opgave af sin stedmor, han skal vinde jættekvinden Mengløds hånd. For at kunne gennemføre opgaven, vækker han sin biologiske mor, vølven Groa, fra de døde. Hun kaster ni fortryllelser for ham, så han sikkert kan nå frem til det sted, hvor Menglød befinder sig. Ved begyndelsen af anden del står Svipdag foran porten til en borg, der imidlertid bevogtes af trolden Fjølvin. Svipdag må indlade sig på en gådeleg med trolden, indtil den afslører, at borgen beboes af Menglød, og at kun helten Svipdag må slippes gennem porten, hvorpå Svipdag afslører, at det er ham. Svipdag lukkes ind og bydes velkommen af Menglød.

I digtet - hvor Menglød er omdøbt til Menglad - lyder det:
Fjølsvid:
42.
Der er ikke nogen, 
som skal naa at sove 
i Menglads myge Arm, 
foruden Svipdag - 
den sollyse Mø 
blev skabt til at være hans Viv. 
Svipdag: 
43.
Luk Døren op! 
jeg vil ind – gør Plads! 
Se, jeg er Svipdag selv! 
Men spørg først Menglad 
fra mig, om hun vil 
blive glad, naar jeg gaar ind til hende. (overs.: Olaf Hansen, 1911)

Svipdags fortryllede rejse til en anden verden er en parallel til Høders rejse hos Saxo og Skirners frierfærd til Jotunheim, hvor han skulle overtale jættekvinden Gerd til at blive guden Heimdalls hustru.

Referencer

Eksterne henvisninger 

 Svipdag og Menglad, oversat af Olaf Hansen, 1911
 Fjålvids-kvad, oversat af Thøger Larsen, 1926
 Groas Galder, oversat af Thøger Larsen, 1926

Mennesker i nordisk mytologi
Provisioneringsplatform

En provisioneringsplatform er en metode, hvorpå man kan indsamle data fra mange ustrukturerede datakilder, strukturere data i en fælles database og distribuere data til mange datakilder. Samtidig er en provisioneringsplatform en åben samarbejdsplatform mellem en virksomheds mange databasesystemer f.eks for at opnå fælles identity management for alle systemer.

Dataforvaltning
Legenden om grundlæggelsen af Riga

Legenden om grundlæggelsen af Riga fortæller om, at i tiden før Riga blev bygget, var der en meget stor mand kaldet Store Kristoffer (), der boede i en hytte på den højre bred af Daugavafloden. Han tjente til dagen og vejen ved at bære folk over floden på sin ryg (i nogle versioner har han en båd han sejler folk over i). Folkene, der blev transporteret over, stod af, hvor Riga nu ligger. 

En nat vågnede Kristaps til lyden af et barn, der græd på den venstre bred af floden. Han vadede over og samlede den grædende baby op og begyndte at bære det over floden. For hvert skridt blev barnet tungere og tungere, indtil Kristaps i midten af strømmen kun med den største opbydelse af sine kræfter kunne bære barnet til kysten.

Med de sidste af sine kræfter lagde Kristaps barnet på tæppet foran ildstedet i sin hytte og faldt i en udmattet søvn. Om morgenen vågnede Kristaps og opdagede, at barnet var forsvundet, og at der var en kiste fyldt med guld i dets sted. Kristaps var en beskeden mand, og ud af skatten brugte han ikke en eneste øre indtil sin dødsdag. Det efterladte guld blev brugt til at bygge Riga på stedet, hvor Kristaps hytte engang stod.

Fortolkning
Babyen var i virkeligheden Kristusbarnet i forklædning, der bar vægten af verdens synder på sine skuldre.

Se også 
 Sankt Kristoffer – oldkristen martyr, der ifølge legenden bar Kristusbarnet over en flod.

Referencer

Rigas historie
Naga Jolokia

Bhut Jolokia (også kendt som Ghost Chili, Ghost Pepper) er en chili som gror i Bangladesh, det nordøstlige Indien (Assam, Nagaland og Manipur) og Sri Lanka.

I 2007 blev det bekræftet af Guinness Rekordbog, at det er den stærkeste chili i verden. Den måler helt op til 1.041.427 enheder på Scoville-skalaen.

Krydderier
Chili
Bueskydning under sommer-OL 2008 - Herrehold

Konkurrencen i bueskydning for herrehold under Sommer-OL 2008 i Beijing, blev afholdt 11. august 2008.

1. Runde

Kvartfinaler

Semifinaler

Bronzekamp

Finale

Medaljer 

Herrehold
Letlands nationalhistoriske museum

Letland nationalhistoriske museum () ligger i Letlands hovedstad, Riga. Museet har udstillinger i Riga Slot, i udkanten af den gamle by. Det er et af Rigas største og mest interessante museer. Udstillingene fortæller om Letlands historie fra istiden til i dag. Museet har store samlinger indenfor arkæologi, folkekultur og numismatik.

Letland nationalhistoriske museum er først og fremmest et museum for folkekulturen i Letland. Museet blev etableret i 1869 af en organisation, som kaldte sig for Rigas lettiske samfund. På denne tid var Letland underlagt Rusland, og Riga var – som gammel hanseby – stadig domineret af tysk sprog og kultur, tyskerne udgjorde tæt på 50 % af befolkningen. Letter udgjorde kun omkring 25 % af befolkningen i byen, og ordet lette betød slet og ret en bonde. Rigas lettiske samfund arbejdede for, at lettisk kultur skulle blive kendt og vinde anerkendelse. Meget tyder på, at inspiration blev hentet fra Sverige.

Da Letland erklærede sin uafhængighed i 1918, blev ansvaret for museet overtaget af staten, og i 1920 kunne institutionen flytte ind i Riga Slot. Den selvstændige nation gav museet en vigtig plads i landets kulturpolitik. Kulturarven var vigtig for den unge nation. Museet fik ansvar for at samle, tage vare på og formidle landets kulturarv indenfor arkæologi, folkekultur, historie og kunst. Museet påtog sig ligeledes opgaver indenfor dokumentation og forskning. 

Under den lange sovjetiske besættelse af Letland måtte museet tilpasse sig den aktuelle politik, men kunne alligevel arbejde med indsamling, konservering og udstillinger. Flere gange arrangerede museet specialudstillinger med lettiske folkedragter og folkekunst som tema. 

Museet tog aktivt del i begivenhederne under det, som kaldes Den tredje lettiske kulturrejsning i slutningen af 1980'erne. Udstillingen Letland mellem de to verdenskrige i 1988 havde 300.000 besøgende.

Eksterne henvisninger 
Letland nationalhistoriske museums hjemmeside   

Museer i Riga
Museer etableret i 1869
Kramnitse

Kramnitse (eller Kramnitze) er en landsby og et tidligere fiskerleje, beliggende på sydvestkysten af Lolland nær det 63 kilometer lange dige fra Hyllekrog til Albuen. 

Ligesom stednavnene Kuditse, Tillitse og Corselitse menes Kramnitze at være af slavisk ophav fra den tid, da vendere bosatte sig på øen. I 2017 behandlede man lokalbefolkningens ønske om at tage den gamle stavemåde med z (som i Itzehoe) tilbage, efter at Stednavneudvalget i København i midten af 1980'erne havde ændret stavemåden til s uden engang at oplyse om det. Det blev vedtaget, at stavemåden med z igen er korrekt.

Kramnitze har en lille havn, og er i dag præget af sommerhusområder og grøftgennemskårede marker; fra toppen af diget er der udsigt over havet og det flade landskab. Landsbyen befinder sig i Lolland Kommune og tilhører Region Sjælland.

I Kramnitze ligger en stor pumpestation fra 1966, der konstant pumper vand ud af Rødby Fjord for på denne måde at holde den tørlagt efter inddæmningen af fjorden med det lollandske dige i 1873-1878 efter stormfloden 1872. Den er Nordeuropas største af sin art. Hvert sekund pumpes op til 20 m³ vand ud i havet.

Fra Kramnitze er der godt 9 kilometer til Rødby og 15 kilometer til Søllested.

Referencer 

Lokaliteter i Lolland Kommune
Magasinet Søndag

Magasinet Søndag, også kendt som Søndagsmagasinet og Søndag, er et tv-program på DR1.

Det var et aktuelt nyhedsmagasin, der har været sendt på Danmarks Radio fra 1980 til 2006. Indholdet var kritisk journalistik, baggrundsreportage, interviews og såkaldte "bløde" historier, der ikke normalt er at finde i danske nyhedsudsendelser. Det blev sendt hver søndag kl. 21:12 på DR1.

I årene 1996 til 2005 delte Morten Løkkegaard og Steffen Kretz værts- og redaktør-rollen på Søndagsmagasinet. I den periode var Søndagsmagasinet dagsordensættende og det mest sete nyhedsmagsin i Danmark. Over en million seere fulgte hver søndag udsendelserne, som ofte satte præg på den efterfølgende uges politiske debat med kritiske reportager og interviews. Efter stridigheder med ledelsen af DR's nyhedsmagasiner sidst i 2004, valgte først Steffen Kretz at stoppe og blive afløst af Trine Sick. Steffen Kretz producerede herefter DR's internationale interviewserie, De Skrev Historie. Morten Løkkegaards medvært blev Trine Sick, men i 2005 tog så også Morten Løkkegaard konsekvensen af de interne stridigheder og sagde sit job i DR op. Mette Vibe Utzon var derefter vært alene på det der nu hed Magasinet Søndag, dog uden jobbet som redaktør der blev frataget værten på programmet fra nu af. I 2006 søgte Mette Vibe Utzon orlov fra skærmen og blev afløst af underholdningsværten Natasja Crone, der er kendt fra Dansk Melodi Grand Prix. Derefter blev programmets sidste vært igen Trine Sick fra TV Avisen. 

Sidst i 2005 besluttede Danmarks Radio at slå programmet sammen med TV Avisens sending kl. 21. 

Magasinet Søndag sendte sidste gang i december 2006, og blev fra 1. januar 2007 afløst af 21 Søndag med Anders Bech-Jessen som vært.

Af toneangivende historier der har været sendt første gang i Søndagsmagasinet, kan nævnes: "Skandalen omkring Seest undersøgelserne", "historien om Naja og Steen","Søren Ventegodt-sagen", "forholdene på plejehjemmet Fælledgården","illegal abort", "historien om den danske Guantanamo-fange", "smittefarlige ismaskiner på Rigshospitalet" m.m.

Værter på Søndagsmagasinet 
 Alice Vestergaard	
 Ole Thisted	
 Jørgen Flindt Pedersen
 Lene Johansen
 Steffen Kretz	
 Morten Løkkegaard	
 Trine Sick	
 Mette Vibe Utzon
 Natasja Crone
 Trine Sick

Udvalgte journalister der har arbejdet på Søndagsmagasinet 
 Cathrine Gyldensted
 Mette Frisk
 Ole Retsbo
 Søren Bendixen
 Søren Klovborg
 Johan Engbo
 Helle Faber
 Anders Agger	
 Charlotte Hagen Striib
 Jeppe Nybroe
 Torben Schou
 Cecilie Beck
 Naja Nielsen
 Michael Elsborg
 Janni Brixen

Ekstern henvisning 
 Programmets side på DR

DR-programmer
Etableret i 1980
Ophørt i 2006
Janni Olesen

Janni Olesen (født 1975 i Aalborg) er en dansk forfatter.

Hun debuterede i 2008 med romanen Noget du skal vide, og blev under Bogforum 2008 tildelt Danske Banks debutantpris 2008 for bogen . I august 2019 udkom ungdomsbogen Hvad så hvis jeg er på forlaget Gyldendal.

Olesen er cand.mag. i engelsk og psykologi og bosat i Saltum.

Noter og referencer 

Personer fra Aalborg
Romanforfattere fra Danmark
Dansksprogede forfattere fra Danmark